จ่อถอนหุ้นPYTออกจากตลาดหลักทรัพย์
กรุงเทพดุสิตเวชการ (BGH)แจ้งตลาดหลักทรัพย์เพื่อยืนยันการทำคำเสนอซื้อหุ้นทั้งหมดจากผู้ถือหุ้นของบริษัทประสิทธิพัฒนา
8 เม.ย. 2554

กรุงเทพดุสิตเวชการ (BGH)แจ้งตลาดหลักทรัพย์เพื่อยืนยันการทำคำเสนอซื้อหุ้นทั้งหมดจากผู้ถือหุ้นของบริษัทประสิทธิพัฒนา
บริษัท กรุงเทพดุสิตเวชการ (BGH)แจ้งตลาดหลักทรัพย์เพื่อยืนยันการทำคำเสนอซื้อหุ้นทั้งหมดจากผู้ถือหุ้นของบริษัทประสิทธิพัฒนา(PYT)ซึ่งประกอบธุรกิจเครือโรงพยาบาลพญาไท หลังจากก่อนหน้าได้เข้าซื้อหุ้น PYTจากกกลุ่มนายวิชัย ทองแตงแล้วจำนวน1,151.17ล้านหุ้นหรือ49.17% และเมื่อรวมกับหุ้นเดิมที่BGHถือในPYTอยู่ก่อนหน้าแล้วจำนวน 19.47%ทำให้ถือหุ้นรวมทั้งหมด 68.64% จนเป็นเหตุให้ต้องรับซื้อหุ้นทั้งหมดจากผู้ถือหุ้นในส่วนที่เหลือ   ทั้งนี้ BGH จะรับซื้อหุ้นที่เหลือของ PYT อีกจำนวน 734.30  ล้านหนุ้นหรือ  31.36% ในราคาหุ้นละ 3.17  บาทซึ่งจะใช้เงินอีกทั้งหมด 2,724.27 ล้านบาทซึ่งในการซื้อครั้งนี้จะรับซื้อตั้งแต่วันที่ 8 เม.ย.ถึง 23 พ.ค.2554 และจะชำระค่าหุ้นให้กับผู้ถือหุ้นเป็นเงินสดเท่านั้น
อย่างไรก็ตามภายหลังจากรับซื้อหุ้นเสร็จสิ้นแล้วบริษัทจะดำเนินการเพิกถอนหุ้นPYT ออกจากการเป็นหลักทรัพย์จดทะเบียนในตลาดหลักทรัพย์ทันทีสำหรับเงินทุนที่นำมาใช้ในการซื้อครั้งนี้จะมาจากเงินกู้จากธนาคารทหารไทย 3,000 ล้านบาท